ট্রাইনেশনের ফাইনালের পর অনেক দিনই মাঠের বাইরে। তারপর থেকে নিজের উন্নতি প্রসঙ্গে মিঠুন বলেন, ‘ব্যক্তিগতভাবে সব সময় কাজ করতে পছন্দ করি। শুধু যে একটি সিরিজের জন্য আলাদাভাবে তৈরি হব এমনটি নয়। আমি সব সময় চেষ্টা করি তৈরি থাকার এবং শুধু যে জাতীয় দলের জন্যই তৈরি হই তা নয়। আমাদের ঘরোয়া লিগেও খেলতে হয়। সেখানে একটি দল আমাকে টাকা দেয়। সুতরাং একজন পেশাদার ক্রিকেটার হিসেবে আমারো দায়িত্ব তাদেরকে শতভাগ দেওয়া। তাই আমি সব সময় তৈরি থাকি। আর অবশ্যই যখন জাতীয় দলে আসি তখন নতুন কোনো প্রতিপক্ষের সঙ্গে খেলতে গেলে তাদের অনেক নতুন বোলার থাকে। সেগুলো নিয়ে অনেক হোমওয়ার্ক করতে হয়। আন্তর্জাতিক ম্যাচ আসলে আমার খুব বেশি খেলার সুযোগ হয়নি যে, আমি সবাইকে পড়ে ফেলব। দলে সুযোগ পেলে চেষ্টা করি আবার নিজের হোমওয়ার্কগুলো করার জন্য।’